Rytinė langinė kregždė

* *Chelidon dasypus* Bonaparte, 1850

:  perimvietės
:  sėslios
:  žiemavietės

**Rytinė langinė kregždė** (*Delichon dasypus*) – kregždinių (*Hirundinidae*) šeimos paukščių rūšis.

## Paplitimas
Perimvietės Rytų Azijos vidutinių platumų ir subtropikų klimato juostose. Šiauriausios populiacijos peri regionuose aplink Baikalo ežerą, išskyrus jo šiaurinius regionus.

Žiemoja Pietryčių Azijoje (Mianmare, Tailande, Indokinijoje, Malakos pusiasalyje, Malajų salyne), ir mažiau Pietų Azijoje (Bangladeše, Indijos dalyje, retkarčiais net Šri Lankoje), taip pat Taivano salos pakraščiuose prie pajūrio.

Sėslios populiacijos gyvena pietryčių Kinijos pajūrio regionuose ir dalyje pietinės Japonijos regionų.

### Paplitimas Lietuvoje
Anot socialinio tinklo „Facebook“ Ventės Rago ornitologinės stoties paskyros, 2016 m. spalio 28 d. prie muziejaus pastato, po paprastosios langinės kregždės lizdu buvo rasta negyva kregždė  Rūšies nustatymui prireikė atlikti genetinius tyrimus, kol paaiškėjo kad tai rytinė langinė kregždė. Tai pirmasis šios paukščių rūšies stebėjimas ne tik Lietuvoje, bet ir Europoje bei vakarų palearktikoje. Ši nauja rūšis šalyje užregistruota vakarų Lietuvos Šilutės rajono savivaldybėje rudeninės paukščių migracijos metu.

## Išvaizda
Nedidelis paukštis, labai panašus į Lietuvioje gyvenančią paprastąją langinę kregždę (*Delichon urbicum*) bei jai yra gimininga rūšis. Rytinės langinės kregždės kūno ilgis 12–13 cm, kūno svoris apie 18 g. Kojos ir jų pirštai rusvi rožiniai padengti baltomis plunksnelėmis, akys rudos, o snapas juodas.

## Elgsena
Įprastai deda 3-4, kartais iki 6 visiškai baltų, 20,2 mm × 14,1 mm dydžio ir 2,1 g svorio kiaušinių. Perėjimo trukmė bei jauniklių išbuvimo laikas lizde nežinomas, bet greičiausiai panašus kaip ir yra pas paprastąsias langines kregždes - kuomet kiaušinius peri 14-16 dienų, o po 22-32 jaunikliai palieka lizdą. Lizdą stato, kiaušinius peri ir jauniklius maitina abiejų lyčių tėvai.

## Mityba
Azijinės langinės kregždės minta mažais skraidančiais vabzdžiais, ir paprastai juos gaudo skraidydamos. Bet jų dietoje aptinkamos drugių (*Lepidoptera*) ir kolembolų (*Collembola*) lervutės parodo, kad jos maistą lesą ir ant žemės.

## Porūšiai
Anot pasaulio paukščiai: rekomenduojami angliški pavadinimai (*Birds of the World: Recommended English Names*) *v12.1* internetinės versijos, kurio sąrašus sudaro tarptautinė ornitologų sąjunga ir pasaulio paukščių vadovo (*Handbook of the Birds of the World*) internetinių versijų, yra išskiriami 3 rytinių langinių kregždžių porūšiai:
* *Delichon dasypus cashmeriense* (Gould, 1858); perimvietės Himalajuose, pietų centrinėje Kinijoje, žiemavietės – Indijoje ir Pietryčių Azijoje;
* *Delichon dasypus nigrimentale* (Hartert, E, 1910); populiacijos gyvena pietų ir rytų Kinijoje, Taivane – žiemoja Pietryčių Azijoje.
* *Delichon dasypus dasypus* (Bonaparte, 1850); populiacijos gyvena pietų centriniame Sibire ir jos driekiasi į šiaurės rytų Kiniją, Korėjos pusiasalį ir Japoniją.

## Galerija

Vaizdas:Delichon_dasypus_cashmeriense_1894.jpg|Rytinių langinių kregždžių 1894 m. morfologinis piešinis
Vaizdas:Delichon dasypus.jpg|Rytinė langinė kregždė per Nagano prefektūrą besidriekiančiuose Hidos kalnuose (Japonija)
Vaizdas:Delichon_dasypus_-Hokkaido_-Japan_-collecting_nest_material-8b.jpg|Rytinės langinės kregždės lizdo konstrukcijai renkančios medžiagas (Japonija)
Vaizdas:Delichon dasypus -Taiwan-8-4c.jpg|Rytinė langinė kregždė (Taivanas)
Vaizdas:DelichonIbis-crop.jpg|Viršuje dešinėje yra rytinė langinė kregždė, kairėjė kiek žemiau - paprastoji langinė kregždė.


## Šaltiniai

## Nuorodos
* ebird.org / Asian House Martin *Delichon dasypus*
* birdlife.org / Asian House Martin *Delichon dasypus*
* xeno-canto.org / Asian House Martin *Delichon dasypus* (*Rytinės langinės kregždės balso įrašai*)
* youtube.com / There’s A New Bird Wintering In Sri Lanka (*video vaizdo įrašas apie pastebėtą Šri Lankoje žiemojančią rytinę langinę kregždę*)